ΓΡΑΠΤΗ ΕΡΩΤΗΣΗ E-0899/03

υποβολή: Bart Staes (Verts/ALE) προς την Επιτροπή

(21 Μαρτίου 2003)

Θέμα: Συμβατότητα του βελγικού συστήματος κάρτας φιλάθλουμε την οδηγία 95/46/Ε Ε

Σε απάντηση στην ερώτηση Ε-3103/02(1) η Επιτροπή αναφέρει ότι, κατά τον έλεγχο του βελγικού συστήματος fancard για τους φιλάθλους ποδοσφαιρικών αγώνων σε σχέση προς την οδηγία 95/46/Ε Ε(2), πρέπει να εξετασθεί μεταξύ άλλων η σχέση των δεδομένων που αποτελούν αντικείμενο επεξεργασίας προς τον σκοπό της συλλογής και περαιτέρω επεξεργασίας και τα όρια που τίθενται στη χρήση των δεδομένων: κάθε χρήση πρέπει να είναι συμβατή με τον σκοπό για τον οποίο συλλέγονται τα δεδομένα.

Το άρθρο 10, εδάφιο 5 του βελγικού νόμου για την ασφάλεια σε ποδοσφαιρικούς αγώνες (δημοσίευση στην Βελγική Εφημερίδα της Κυβερνήσεως 3 Φεβρουαρίου 1999) προβλέπει ότι: οι οργανωτές εθνικών ή διεθνών ποδοσφαιρικών αγώνων λαμβάνουν τουλάχιστον το εξής μέτρο(5): την διασφάλιση της διαχείρισης εισιτηρίων, τούτο δε σημαίνει εν πάση περιπτώσει: την έκδοση των εισιτηρίων, την διανομή τους, τον έλεγχο εισόδου και τον έλεγχο ισχύος και νομότυπης κατοχής του εισιτηρίου.

Η Βασιλική Βελγική Ομοσπονδία Ποδοσφαίρου (KBVB) επινόησε το σύστημα fancards. Κάθε άτομο που θέλει να αγοράσει εισιτήριο για ποδοσφαιρικό αγώνα με την Jupiler League () πρέπει να διαθέτει τέτοια κάρτα. Για να την αποκτήσει κανείς πρέπει να δώσει στοιχεία με την διεύθυνσή του, τον αριθμό τηλεφώνου του, το φύλο του, την γλώσσα του, τον αριθμό της ταυτότητάς του, κλπ. Το έντυπο εγγραφής αναφέρει τα εξής: Τα προσωπικά σας στοιχεία θα συμπεριληφθούν σε κεντρική τράπεζα δεδομένων της Ομοσπονδίας Επαγγελματικού Ποδοσφαίρου () για να διασφαλισθεί η ασφάλεια στα γήπεδα και η επιτήρηση των φιλάθλων. Εάν δενπάρχει διαφορετική ένδειξη, μπορούν να τύχουν επεξεργασίας για την παροχή πληροφορίας και, μπορούν οι εταίροι μας να τα χρησιμοποιήσουν για την εμπορική προώθηση των προϊόντων τους.

Στην οπίσθια πλευρά αυτής της fancardπάρχει το λογότυπο Go4Fun Club με το οποίο οι κάτοχοι της κάρτας μπορούν να έχουν κάποια οικονομικά πλεονεκτήματα κατά την αγορά προϊόντων των εμπορικών εταίρων της KBVB. Ολ' αυτά συμβαίνουν με έμβλημα το: Ο κάτοχος κάρτας Footbal Fan Club είναι αυτόματα μέλος του Go4Fun Club.

Μπορεί η Επιτροπή, επί τη βάσει αυτών των στοιχείων να αναφέρει εάν αυτή η κατάσταση συνάδει προς την οδηγία 95/46/Ε Ε και συγκεκριμένα προς τα άρθρα 6 και 7 της οδηγίας αυτής· Χρησιμοποιούνται τελικά τα στοιχεία για τον σκοπό για τον οποίο έχουν συγκεντρωθεί· Και μάλιστα: μπορούν τα στοιχεία τα οποία έχουν συγκεντρωθεί για την διασφάλιση της ασφάλειας στα ποδοσφαιρικά γήπεδα να χρησιμοποιούνται αυτομάτως (sic) για την δημιουργία εμπορικής τράπεζας δεδομένων·

(1) ΕΕ C 110 E της 8.5.2003, σελ. 165.

(2) ΕΕ L 281 της 23.11.1995, σελ. 31.

Απάντηση του κ. Bolkestein εξ ονόματος της Επιτροπής

(25 Απριλίου 2003)

Βάσει των πληροφοριών που αναφέρει ο αξιότιμος βουλευτής, το σύστημα δεν φαίνεται ότι είναι αντίθετο προς τις διατάξεις της οδηγίας 95/46/ΕΚ(1) όσον αφορά τη χρησιμοποίησή του για το σκοπό της ασφάλειας των γηπέδων και της επιτήρησης των φιλάθλων.

Όσον αφορά τη χρησιμοποίηση των δεδομένων προσωπικού χαρακτήρα για εμπορικούς σκοπούς από τηl'Union Royale Belge des Socits de Football Association (Βελγική Ποδοσφαιρική Ομοσπονδία), η Επιτροπήπενθυμίζει το περιεχόμενο του άρθρου 14 της οδηγίας 95/46/ΕΚ. Η διάταξη αυτή προβλέπει ότι τα κράτη μέλη αναγνωρίζουν στο πρόσωπο στο οποίο αναφέρονται τα δεδομένα το δικαίωμα να αντιτάσσεται στην επεξεργασία δεδομένων προσωπικού χαρακτήρα, την οποία προτίθεται να πραγματοποιήσει οπεύθυνος επεξεργασίας με δραστηριότητες για την προώθηση προϊόντων. Επίσης, το ίδιο άρθρο αναγνωρίζει στο πρόσωπο στο οποίο αναφέρονται τα δεδομένα το δικαίωμα να ενημερώνεται πριν από την πρώτη ανακοίνωση των δεδομένων προσωπικού χαρακτήρα σε τρίτους ή τη χρησιμοποίησή τους για λογαριασμό τρίτων με σκοπό την εμπορική προώθηση, καθώς και το δικαίωμα να αντιταχθεί στην εν λόγω ανακοίνωση ή τη χρησιμοποίηση.

Οι πληροφορίες που παρέχονται στους ενδιαφερομένους στο έντυπο εγγραφής στο σύστημα της κάρτας φιλάθλου φαίνεται ότι πληρούν τις απαιτήσεις της διάταξης αυτής. Η Επιτροπή διαπιστώνει ωστόσο ότι η διατύπωση που χρησιμοποιείται εκτός ανπάρχει διαφορετική ένδειξη δεν είναι πολύ σαφής και ότι το πρόσωπο στο οποίο αναφέρονται τα δεδομένα πρέπει να ενημερώνεται με σαφήνεια για το δικαίωμα αντίταξης στην επεξεργασία των προσωπικών του δεδομένων για εμπορικούς σκοπούς. Η Επιτροπή επέστησε την προσοχή της βελγικής αρχής για την προστασία των δεδομένων όσον αφορά το θέμα αυτό.

Τέλος, στο βαθμό που ο ενδιαφερόμενος μπορεί πραγματικά να αντιτάσσεται στη χρησιμοποίηση των δεδομένων που τον αφορούν για σκοπούς άλλους εκτός από την ασφάλεια των σταδίων, η Επιτροπή θεωρεί ότι δεν τίθεται θέμα αυτόματης επαναχρησιμοποίησης των δεδομένων.

(1) Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, ΕΕ L 281 της 23.11.1995.